OpenLLM-France/wikimedia huggingface dataset:
# Xarxa Jesuïta Africana contra la Sida

La Xarxa Jesuïta Africana contra la Sida (African Jesuit AIDS Network, AJAN) és una xarxa d'entitats creada el 21 de juny del 2002 per jesuïtes d'Àfrica i Madagascar, amb seu a Nairobi, que actua en diversos països per lluitar contra la sida, generar una consciència crítica i impulsar l'accés universal a tractaments a malalts de la sida. El 2017 estava present en 20 països. L'entitat ha defensat en diverses ocasions el dèficit de finançament per la lluita contra la sida a l'Àfrica. És una de les entitats de l'Església Catòlica que en total atenen al 25% de dels malalts de Sida del món i que a l'Àfrica en àrees remotes pot arribar al 100%, segons dades del Vaticà.
Michael Czerny va fundar i dirigir l'entitat del 2002 al 2010. El motiu de la creació de l'entitat va ser "animar als jesuïtes d'Àfrica i Madagascar a fundar i desenvolupar projectes" relacionats amb la lluita contra la sida. Aquestes entitats poden ser de persones infectades i afectades pel virus, que lluiten contra l'estigmatització i la discriminació, que promouen la responsabilitat i prevenció i que són sensibles a la cultura, la fe i l'espiritualitat de la gent. Czerny defensa que limitar la lluita contra la sida a fomentar l'ús del preservatiu no és suficient i transmet que els africans son "ansiosos, egoistes i incapaços d'autocontrol". A finals de la dècada del 2010 al capdavant de l'entitat hi havia Paterne Mombe, expert sobre la sida a Àfrica format en Biologia a Burkina Faso, que va decidir dedicar-se a la lluita contra la sida després d'estar en contacte amb malalts d'Uganda. "No es tracta de dir-los que utilitzin el preservatiu o que no ho facin, sino de formar una consciència crítica, perquè facin una opció raonada, i escullin el que considerin millor per ells", va dir en una entrevista.

## Referències

* ↑ Press, Europa. «Sida.- El sida causará la muerte de 55 millones de africanos entre 2000 y 2020, según la Red de los Jesuitas Africanos», 28-06-2007. [Consulta: 19 gener 2020].
* ↑ «La Iglesia, en primera línea contra el sida» (en castellà), 29-11-2013. [Consulta: 19 gener 2020].
* 1 2 Negro, Publicado por Mundo. «“La Iglesia ha jugado un papel muy importante frente al sida en África”» (en castellà), 09-01-2017. [Consulta: 19 gener 2020].
* ↑ NULL. «El desinterés mundial amenaza a la lucha contra el sida según jesuitas de África» (en castellà), 01-12-2010. [Consulta: 19 gener 2020].
* ↑ Javier de la Torre Díaz. 30 años de VIH-SIDA: Balance y nuevas perspectivas de prevención. Universidad Pontifica Comillas, 9 octubre 2013, p. 138–. ISBN 978-84-8468-477-0.
* ↑ José Miguel Arráiz Roberti. Compendio de Apologética Católica. Lulu.com, febrer 2014, p. 544–. ISBN 978-1-312-04740-2.
* ↑ Javier de la Torre Díaz. 30 años de VIH-SIDA: Balance y nuevas perspectivas de prevención. Universidad Pontifica Comillas, 9 octubre 2013, p. 506–. ISBN 978-84-8468-477-0.
* ↑ Austen Ivereigh; Yago de la Cierva; Jack Valero Cómo defender la fe sin levantar la voz: Más respuestas a las preguntas desafiantes de hoy. Palabra, p. 179–. ISBN 978-84-9061-838-7.
# Xarxa Oberta de Catalunya

Xarxa Oberta de Catalunya és una empresa de Tradia (Grup Cellnex) que actua com a operador de telecomunicacions a Catalunya. Va crear-se el 2010 per desenvolupar la concessió administrativa de connectar amb fibra òptica les principals seus corporatives de la Generalitat de Catalunya a les Terres de l'Ebre i, posteriorment, a diverses poblacions catalanes, amb cobertura de fibra tant per a serveis d'autoprestació de la Generalitat com per a oferir l'excedent de la connectivitat amb fibra al mercat majorista.
L'operador va començar la seva activitat amb la signatura del contracte d'explotació amb la Generalitat de Catalunya Els socis inicials del projecte van ser Imagina Media Audiovisual S.L. i Axia NetMedia. El grup canadenc Axia NetMedia es va vendre el seu 35% de l'empresa Xarxa Oberta de Catalunya, SL al Grup Imagina. El 2018 Tradia, companyia del Grup Cellnex, tanca un acord amb Imagina Media Audiovisual (Grup Mediapro) pel qual passa a controlar i gestionar el 100% de Xarxa Oberta de Catalunya.

## Referències

* ↑ «Grup Cellnex».
* ↑ Allienta, Alemany y Roures pujan por la fibra óptica de la Generalitat Expansión.com
* ↑ Cataluña abre a concurso el despliegue de una red pública de "telecos", Elpais.com
* ↑ Presentació del projecte Xarxa Oberta de Cataluña Arxivat 2011-09-04 a Wayback Machine., Jornades Digitals
* ↑ Generalitat i Xarxa Oberta de Comunicació i Tecnologia de Catalunya signen el contracte d'explotació del projecte Xarxa Oberta, Generalitat de Catalunya
* ↑ Imagina (Mediapro) y Axia se adjudican el operador neutro de la Generalitat por 253 millones, Europapress
* ↑ Xarxa oberta: Imagina y Axia interconectarán por fibra 696 edificios, Panorama Audiovisual
* ↑ «Imagina compra a Axia el 35% de Xarxa Oberta por 5,3 millones de euros». [Consulta: 6 abril 2015].
* ↑ «Cellnex compra la Xarxa Oberta de Catalunya a Mediapro per desplegar la tecnologia 5G». Ara.cat.

## Enllaços externs

* Xarxa Oberta de Catalunya
# William Spottiswoode

William Spottiswoode (Londres, 11 de gener de 1825 - Londres, 27 de juny de 1883) va ser un matemàtic, físic i editor reial anglès.

## Vida i Obra

Fill d'una il·lustre família d'origen escocès, va començar estudis al Eton College, però van dura poc perquè el seu afany experimentador va acabar amb una explosió que les autoritats acadèmiques no van considerar gaire bé. Finalment va acabar els seus estudis secundaris a la Harrow School. El 1842 va començar els seus estudis universitaris al Balliol College de la universitat d'Oxford.
El 1846 va deixar la universitat per ocupar-se del negoci d'impremta del seu pare, tot i així va continuar lligat a Oxford donant algunes classes de geometria. Aquest negoci, Eyre & Spottiswoode, que era la impremta reial, va prosperar notablement sota la acurada atenció de Spottiswoode. Ell i el seu germà (que també era editor) van crear una ampla xarxa d'assistència social, mèdica i educativa pels seus treballadors.
Tot i la gran dedicació que li exigia l'empresa, Spottiswoode va continuar dedicant-se als seus estudis físics i matemàtics privadament. Tant és així que el 1878 va ser elegit president de la Royal Society, càrrec que va mantenir fins a la seva mort. Anteriorment havia presidit la London Mathematical Society (1871-1872).
La seva obra més important és una sèrie d'articles, publicats el 1851 al Journal de Crelle, sobre els determinants de les matrius. El seu ample coneixement d'idiomes estrangers li van permetre estudiar la matemàtica hindú antiga, arribant a la conclusió de que alguns matemàtics indis havien arribat a intuir el càlcul diferencial. A partir de 1871, els seus interessos es van decantar cap a la física, fent importants estudis sobre la polarització de la llum i sobre la descàrrega elèctrica dels gasos rarificats.

## Referències

* ↑ Kempe, pàgina xxxiv.
* ↑ Kempe, pàgina xxxv. La empresa va durar fins al 1970, en què es va fusionar amb Methuen Publishing.
* ↑ Brake & Demoor, pàgina 596.
* ↑ Hannabuss, pàgina 41.
* ↑ Kempe, pàgina xxxvi.
* ↑ Kempe, pàgina xxxvii.

## Bibliografia

* Brake, Laurel; Demoor, Marysa (eds.). Dictionary of Nineteenth-century Journalism in Great Britain and Ireland (en (anglès)). Academia Press, 2009. ISBN 978-90-382-1340-8.
* Hannabuss, Keith. «Mathematics in Victorian Oxford». A: Raymond Flood; Adrian Rice; Robin Wilson (eds.). Mathematics in Victorian Britain (en (anglès)). Oxford University Press, 2011, p. 35-52. ISBN 978-0-19-960139-4.
* Kempe, A.B. «Obituary» (en (anglès)). Proceedings of the Royal Society, Vol. 38, Num. 235-238, 1884, pàg. xxxiv-xxxix. DOI: 10.1098/rspl.1884.0053. ISSN: 0370-1662.

## Enllaços externs

* O'Connor, John J.; Robertson, Edmund F. «William Spottiswoode» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Sofie Gråbøl

Sofie Gråbøl (Frederiksberg, 30 de juliol de 1968) és una actriu danesa. El 1986, quan tenia 17 anys, va destacar per la interpretació del personatge protagonista en l'adaptació cinematogràfica de la novel·la Barndommens gade de Tove Ditlevsen. També ha protagonitzat les sèries de televisió Taxa, Nikolaj og Julie i Forbrydelsen, treball que li va valer el reconeixement internacional.

## Referències

* ↑ Morten Piil. Danske filmskuespillere (en danès). Copenhagen, Denmark: Gyldendal, 2006, p. 132–. ISBN 978-87-02-02104-2.
* ↑ Anthony, Andrew «The Killing: meet Sofie Gråbøl, star of the hit Danish crime thriller» (en anglès). The Observer, 13-03-2011. ISSN: 0029-7712.
# Sofie Svava

Sofie Svava (Gentofte, 11 d'agost de 2000) és una futbolista danesa que juga al Reial Madrid i a la selecció de Dinamarca. Anteriorment havia jugat al FC Rosengård de la Damallsvenskan sueca i al Brøndby IF de la Elitedivisionen danesa. Juga en la posició de defensa o migcampista esquerre.
El gener de 2020, va ser nomenada per la UEFA com una de les 10 jugadores joves més prometedores d'Europa. Quan el 2022 Svava va fitxar pel Reial Madrid va ser, amb 80.000 euros, el fitxatge més car de la història del futbol femení espanyol.

## Palmarès

* 2022: Copa alemanya de futbol femenina
* 2022: Bundesliga Femenina de Futbol
* 2021: Copa alemanya de futbol femenina
* 2019: Lliga danesa i Damallsvenskan
* 2018: Copa Danesa

## Referències

* ↑ «VfL Women sign rising star». VfL Wolfsburg, 25-11-2020 [Consulta: 2 maig 2021].
* ↑ «Ten for the future: UEFA.com's women players to watch for 2020». UEFA, 02-01-2020 [Consulta: 2 maig 2021].
* ↑ «Sofie Svava, fitxatge estrella del Madrid, és culer». Esport3, 17-01-2022. [Consulta: 19 gener 2024].
# Xipiu de Cabanis

El xipiu de Cabanis (Microspingus cabanisi) és un ocell de la família dels tràupids (Thraupidae).

## Hàbitat i distribució

Habita zones arbustives i boscos de les terres baixes del sud-est del Brasil des del sud de São Paulo, cap al sud, fins Rio Grande do Sul, Paraguai, Uruguai i nord-est de l'Argentina en Misiones, Entre Ríos i nord de Buenos Aires.

## Referències

* ↑ «Xipiu de Cabanis». Cercaterm. TERMCAT, Centre de Terminologia. Rev. 20/10/2022(català)
# Xipiu de Goering

El xipiu de Goering (Poospiza goeringi) és un ocell de la família dels tràupids (Thraupidae).

## Hàbitat i distribució

Habita matolls i boscos del sud-oest de Veneçuela.

## Referències

* ↑ «Xipiu de Goering». Cercaterm. TERMCAT, Centre de Terminologia. Rev. 20/10/2022(català)
# Xipiu de ventre castany

El xipiu de ventre castany (Poospizopsis caesar) és un ocell de la família dels tràupids (Thraupidae).

## Hàbitat i distribució

Habita matolls als boscos dels Andes del sud-est del Perú.

## Referències

* ↑ «Xipiu de ventre castany». Cercaterm. TERMCAT, Centre de Terminologia. Rev. 20/10/2022(català)
# Xipiu de Cajamarca

El xipiu de Cajamarca (Microspingus alticola) és un ocell de la família dels tràupids (Thraupidae).

## Hàbitat i distribució

Habita matolls àrids dels Andes del nord del Perú.

## Referències

* ↑ «Xipiu de Cajamarca». Cercaterm. TERMCAT, Centre de Terminologia. Rev. 20/10/2022(català)
# Sobrecastell

Sobrecastell és una poble que pertany al municipi d'Areny de Noguera, a la Ribagorça (Aragó).
Està situat al nord d'Areny dominant la confluència de la Valira de Cornudella amb la Noguera Ribagorçana. Està dividit en tres petits grups de cases.

## Referències

* ↑ «Sobrecastell». Gran Enciclopèdia Catalana. Barcelona: Grup Enciclopèdia Catalana.
* ↑ «Sobrecastell». ribagorza.com. Arxivat de l'original el 2 de febrer 2014. [Consulta: 15 agost 2019].
# Sulfur de coure(II)

El sulfur de coure(II) o monosulfur de coure és un compost químic amb coure i sofre. Es presenta a la natura en el mineral covel·lita. Es fa servir en catàlisi i en fotovoltaica.
El monosulfur de coure es pot preparar passant gas de sulfur d'hidrogen en una solució de la sal de coure (II).

## Referències

* ↑ Wells A.F. (1962) Structural Inorganic Chemistry 3d edition Oxford University Press
* ↑ Kuchmii, S.Y.; Korzhak A.V.; Raevskaya A.E.; Kryukov A.I. «Catalysis of the Sodium Sulfide Reduction of Methylviologene by CuS Nanoparticles». Theoretical and Experimental Chemistry. Springer [New York], 37, 1, 2001, pàg. 36–41. DOI: 10.1023/A:1010465823376.
* ↑ Mane, R.S.; Lokhande C.D. «Chemical deposition method for metal chalcogenide thin films». Materials Chemistry and Physics, 65, 1, 01-06-2000, pàg. 1–31. DOI: 10.1016/S0254-0584(00)00217-0.
# Sulfur de magnesi

El sulfur de magnesi, MgS, és un compost inorgànic iònic format per cations magnesi, Mg$^{2+}$ i anions sulfur, S$^{2–}$. Es presenta en forma de cristalls incolors que, per impureses, poden agafar tonalitats marró-vermelloses. El MgS cristal·lítza segons l'estructura cristal·lina cúbica, tipus clorur de sodi. És higroscòpic i forma hidrats amb 3 i 6 molècules d'aigua: sulfur de magnesi trihidratat, MgS·3H₂O, i sulfur de magnesi hexahidratat, MgS·6H₂O.
El sulfur de magnesi s'obté per reacció d'un sulfur o del sulfur d'hidrogen amb el magnesi.

## Reaccions químiques

Les propietats químiques són semblants a la resta de sulfur d'alcalinoterris (sulfur de calci, CaS, i sulfur de bari, BaS):
* MgS reacciona amb l'oxigen per formar el sulfat de magnesi.
    MgS + 2 O₂ → MgSO₄
* El sulfur de magnesi reacciona amb l'aigua per donar hidrogenosulfur de magnesi i hidròxid de magnesi:
    2 MgS + 2 H₂O → Mg(HS)₂ + Mg(OH)₂
* Durant la purificació del ferro el sofre, que apareix com impuresa, s'elimina per reacció amb magnesi en pols formant-se el sulfur de magnesi.
    Mg + S → MgS

## Bibliografia

* LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York
# Sulfur de plom(IV)

* Si cerqueu altres usos, vegeu sulfur de plom.
El sulfur de plom (IV) és un compost químic amb la fórmula Pb S $_2$. Aquest material es genera per la reacció del sulfur de plom (II) més comú, PbS, amb sofre per sobre de 600 °C i a altes pressions. El PbS $_2$, igual que el sulfur d'estany (IV) relacionat, SnS $_2$, cristal·litza en el motiu de iodur de cadmi, la qual cosa indica que s'ha d'assignar al Pb l'estat d'oxidació formal de 4+.
El sulfur de plom (IV) és un semiconductor de tipus p i també és un material termoelèctric.

## Vegeu també

* Henry Joseph Round
* Electroluminescència
* Exemples de pantalla
* TDEL

## Referències

* ↑ Silverman, M. S. «High-pressure (70-kilobar) Synthesis of New Crystalline Lead Dichalcogenides». Inorganic Chemistry, vol. 5, 11, 1966, pàg. 2067–9. DOI: 10.1021/ic50045a056.
* ↑ Cava, R.J. Solid State Sciences, 13, 2011, pàg. 38–41. DOI: 10.1016/j.solidstatesciences.2010.10.003.

## Enllaços externs

* ToxFAQs™: Plom
# Polycelis oculimarginata

Polycelis oculimarginata és una espècie de triclàdide planàrid que habita l'aigua dolça de Nova Guinea.

## Referències

* ↑ Sluys, Ronald; Ball, Ian Raymond «The aquatic triclads (Platyhelminthes, Tricladida) of the Bismarck Archipelago» (en anglès). Steenstrupia, 16, 1990, pàg. 13-20.
# Resolució 1285 del Consell de Seguretat de les Nacions Unides

La Resolució 1285 del Consell de Seguretat de les Nacions Unides fou adoptada per unanimitat el 13 de gener de 2000. Després de recordar anteriors resolucions sobre Croàcia incloses les resolucions 779 (1992), 981 (1995), 1147 (1997), 1183 (1998), 1222 (1999) i 1252 (1999), el Consell va autoritzar la Missió d'Observadors de les Nacions Unides a Prevlaka (UNMOP) a continuar supervisant la desmilitarització a la zona de la península de Prevlaka fins al 15 de juliol de 2000. Fou la primera resolució de l'any 2000 i del segle XXI.
El Consell de Seguretat va continuar preocupat per les violacions del règim de desmilitarització i les limitacions de la llibertat de circulació dels observadors de les Nacions Unides, tot i que s'havien produït alguns esdeveniments positius. Va donar la benvinguda a l'obertura dels punts de cruïlla entre Croàcia i Montenegro facilitant el trànsit civil i comercial sense incidents de seguretat que representaven una mesura significativa de foment de la confiança entre els dos països.
Es va instar tant a Croàcia com a la República Federal de Iugoslàvia (Sèrbia i Montenegro) a aplicar plenament un acord sobre la normalització de les seves relacions, cessar les violacions del règim de desmilitarització, reduir la tensió i garantir la lliure circulació als observadors de les Nacions Unides. El secretari general Kofi Annan es va demanar que informés abans del 15 d'abril de 2000 sobre les recomanacions per a les mesures de foment de la confiança entre les dues parts. Finalment es va demanar que la Força d'Estabilització, autoritzada a la Resolució 1088 (1996) i prorrogada per la Resolució 1247 (1999), cooperés amb la UNMOP.

## Referències

* ↑ «Security Council extends Prevlaka peninsula mission until 15 July». United Nations, 15-01-2000.

## Vegeu també

* Llista de resolucions del Consell de Seguretat de les Nacions Unides 1201 a la 1300 (1998 - 2000)
* Guerra de la independència croata

## Enllaços externs

* PDF Text de la Resolució a UN.org
# Scott Davis

Scott Davis és el nom dels següents personatges:
* Scott Davis (ciclista).
* Scott Davis (jugador de futbol americà).
* Scott Davis (patinador artístic).
* Scott Davis (tennista).
# Mazzarino

* Per a altres significats, vegeu «Mazzarino (desambiguació)».
Mazzarino (sicilià Mazzarinu) és un municipi italià, dins de la província de Caltanissetta. L'any 2008 tenia 12.421 habitants. Limita amb els municipis de Barrafranca (EN), Butera, Caltagirone (CT), Caltanissetta, Gela, Niscemi, Piazza Armerina (EN), Pietraperzia (EN), Ravanusa (AG), Riesi, San Cono (CT), San Michele di Ganzaria (CT) i Sommatino. Al seu territori hi havia la casa pairal i el castell (U Cannuni) de la família del Cardenal Mazzarino.

## Administració

Llista d'alcaldes :
| Període | Identitat | Partit |
| 2009- | Vincenzo d'Asaro | Centre |

## Galeria d'imatges

* Restes del castell de Mazzarino
* Església Santa Maria della Neve
* Palazzo Branciforti
# James Kottak

James Kottak (Louisville, 26 de desembre de 1962 - Louisville, 9 de gener de 2024) va ser un bateria de heavy metal estatunidenc conegut per tocar a la banda alemanya Scorpions, a la qual es va unir el 1996.
Abans de pertànyer a Scorpions, Kottak va ser bateria a ls grups Kingdom Come, Warrant, Montrose, Wild Horses, McAuley Schenker Group i Buster Brown.

## Discografia
### Amb Buster Brown

* Sign Of Victory (1985)

### Amb Montrose

* Mean (1987)

### Amb Kingdom Come

* Kingdom Come (1988)
* In Your Face (1989)

### Amb Michael Lee Firkins

* Michael Lee Firkins (1990)

### Amb Wild Horses

* Bareback (1991)
* Dead Ahead (2003)

### Amb McAuley Schenker Group

* M.S.G. (1992)

### Amb Warrant

* Ultraphobic (1995)

### Amb Ashba

* Addiction To The Friction (1996)

### Amb Scorpions

* Eye II Eye (1999)
* Moment of Glory (2000)
* Acoustica (acústic, 2001)
* Unbreakable (2004)
* Humanity: Hour 1 (2007)

## Referències

* ↑ «Mor James Kottak, exbateria d'Scorpions als 61 anys». Regió 7, 10-01-2024. [Consulta: 12 gener 2024].
# Neoperla formosana

Neoperla formosana és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a l'Àsia oriental: Taiwan.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Okamoto, 1912. Trans. Sapporo. Nat. Hist. Soc. 4:105-170.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Endemic species in Taiwan (anglès)

## Bibliografia

* Claassen, 1940. Mem. Cornell agric. Exp. Sta. 232:160.
* Illies, 1966. Das Tierreich 82:270.
* Sivec i P. Zwick, 1987. Beitr. Entomol. 37(2):393.
* Uchida, 1987. Aquatic Insects 9(3):159-160.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
* The lectotype of Neoperla formosana Okamoto (Plecoptera: Perlidae) (anglès)
* Flickr (anglès)
# Norberto Menéndez

Norberto Menéndez (14 de desembre de 1936 - 26 de maig de 1994) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1958.

## Referències

* ↑ (castellà) Beto Menéndez, todo un grande
* ↑ (castellà) Statistics Arxivat 2011-05-31 a Wayback Machine. at Historia de Boca
* ↑ Norberto Menéndez Fitxa i estadístiques a la FIFA
# Níjnie-Txufítxevo

Níjnie-Txufítxevo - Нижне-Чуфичево (rus) - és un poble de l'óblast de Bélgorod, a Rússia. El 2010 tenia 120 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Níjnie Melnitsi

Níjnie Melnitsi - Нижние Мельницы (rus) - és un poble (un khútor) de l'óblast de Bélgorod, a Rússia. El 2010 tenia 22 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Sulfur de ferro(II)

El sulfur de ferro(II) (antigament sulfur ferrós), amb el nom IUPAC monosulfur de ferro, és un compost químic amb la fórmula FeS. El sulfur de ferro en pols és pirofòric.
Es pot obtenir mitjançant la reacció entre ferro i sofre.
    S$_{8(s)}$ + 8 Fe$_{(s)}$ → 8 FeS$_{(s)}$

## Minerals amb sulfur de ferro (II)

El FeS apareix en diverses formes diferents segons la seva estequiometria i propietats:
* Pirrotina, Fe$_{1-x}$S, un mineral que és també el producte residual dels bacteris Desulfovibri. La pirrotita té ferrimagnetisme i cristal·litza en el sistema monoclínic.
* Troilita, FeS, que no té ferromagnetisme i cristal·litza en el sistema hexagonal.
* Mackinawita, Fe$_{1+x}$S (sovint s'escriu com (Fe,Ni)$_9$S₈), és la forma menys estable de sulfur de ferro, té una estructura en capes.
* Pirita, forma mineral del disulfur de ferro (II) (FeS₂) Un mineral relacionatés és la marcasita, polimorf de la pirita.
* Keilita, FeS, trobada recentment en un meteorit.

## Biologia i bioquímica

En ambients de poc oxigen, com ocorre en les zones pantanoses, la matèria orgànica s'oxida pels bacteris que redueixen el sulfat i es produeix sulfur d'hidrogen com a residu. Una part d'aques sulfur d'hidrogen podrà reaccionar amb els ions dels metalls dins l'aigua per a produir sulfurs metàl·lics els quals no són solubles en l'aigua. Aquests sulfurs, com és el cas del sulfur de ferro (II), soint són negres o marronosos donant el color al residu.
Quan es couen ous molt de temps la superfície del rovell de l'ou es pot tornar verda. Això és degut a la formació de sulfur de ferro (II) quan el ferro provinent de l'ou entra en contacte amb el sulfur d'hidrogen alliberat per la clara d'ou quan s'escalfa.
La presència de sulfur de ferro com un precipitat negre en un medi de creixement (peptona, ferro i agar) es pot utilitzar per a diferenciar entre microorganismes que produeixen l'enzim D-cisteïna desulfhidrasa i aquells que no ho fan. La degradació de la cisteïna allibera sulfur d'hidrogen que per reacció amb el citrat de ferro dona sulfur de ferro.

## Referències

* ↑ «Keilite» (en anglès). Mindat. [Consulta: 7 novembre 2015].
* ↑ Belle Lowe. «The formation of ferrous sulfide in cooked eggs». A: Experimental cookery from the chemical and physical standpoint. John Wiley & Sons, 1937.
* D. Vaughan, J. Craig, (1978) Mineral Chemistry of Metal Sulfides, Cambridge University Press. ISBN 0-521-21489-0